Aktivita

Aktivita môže byť:
 všeobecne:
 činnosť
 pôsobnosť, činné konanie; horlivá činnosť
 schopnosť niečoho reagovať na vonkajšie podnety
 v psychológii:
 pohyb, pohyblivosť, hybnosť, činnosť, pozri aktivita (psychológia)
 činorodosť, úsilie alebo snaživosť v konaní
 v ergonómii: pracovná činnosť
 v minulosti: obdobie činnej služby u úradníkov ako opak odpočinku či výslužby, pozri aktivita (činná služba)
 vo filozofii: 
 vlastnosť objektov pôsobiť na okolie a meniť ho, vyvolávať ako príčina účinky, pozri aktivita (filozofia)
 pôvodne abstraktné meno pre aristotelskú kategóriu činnosti
 vo fyzike a chémii:
 v jadrovej fyzike: stredný počet rádioaktívnych premien za jednotku času v danom množstve rádionuklidu, pozri aktivita (jadrová fyzika)
 skrátene: optická aktivita látky, pozri optická aktivita
 veličina na vyjadrovanie termodynamických vzťahov, pozri aktivita (termodynamika)
 v biochémii: rýchlosť katalytickej reakcie, napr. enzymatická aktivita
 v astronómii skrátene:
 slnečná aktivita
 aktivita hviezd
 v zoológii: správanie živočíchov smerujúce k získavaniu potravy a vyhľadávaniu sexuálneho partnera, pozri aktivita (zoológia)
 v poľnohospodárstve: celkový prejav organizmov v pôdach pôsobiaci na chemické a fyzikálne vlastnosti pôd (napr. tvorba CO2, rozklad organických látok ap.), pozri aktivita (biologická aktivita pôdy)
 v pôdnej mechanike: jedno z merítok pre charakter pôdy, pozri aktivita (pôda)
 v informatike: 
 v Unified Modeling Language (UML) modelový prvok pre špecifikáciu správania systému, pozri aktivita (UML)
 v riadení pracovných tokov (workflow management): najmenšia realizačná jednotka, pozri riadenie pracovných tokov
 v umení: cieľavedomá estetická alebo umelecká činnosť umelca (prostredníctvom jeho diela) alebo diváka (prostredníctvom reakcií na interaktívne diela).

Pozri aj 
 ekonomická aktivita (činnosť pri výrobe hmotných statkov alebo pri poskytovaní služieb, vykonávaná za účelom získania prostriedkov na obživu)
 spoločenská aktivita (ideologicky zamerané postoje a činnosť ľudí v spoločnosti)
 biopsychická aktivita
 geomagnetická aktivita
 mitotická aktivita
 objemová aktivita
 povrchová aktivita
 sexuálna aktivita
 inštrumentálne aktivity
 sféra aktivity (=gravisféra)
 kapilárna aktivita
 molárna aktivita
 plošná aktivita